Աշոտ Մկրտչյան (պետական գործիչ)

Աշոտ Գագիկի Մկրտչյան (), հայ պետական գործիչ, ՀՀ կենտրոնական բանկի խորհրդի անդամ։

Կրթություն 
 1976-1981 թթ. սովորել և ավարտել է Երևանի Կ. Մարքսի անվան պոլիտեխնիկական ինստիտուտի ճարտարապետաշինարարական ֆակուլտետը։
 Վերապատրաստվել է Վիեննայում, Կիևում, Ցյուրիխում, Ամստերդամում, Վաշինգտոնում կազմակերպված դասընթացներում։

Աշխատանքային գործունեություն 
 1983-1987 թթ. - աշխատել է շինարարական կազմակերպություններում որպես ինժեներ-շինարար։
 1987-1995 թթ. - աշխատել է «Հայարդնախագիծ» ինստիտուտում որպես ավագ մասնագետ-կոնստրուկտոր։
 1995-2010 թթ. - աշխատել է ՀՀ կենտրոնական բանկում որպես տնտեսական հետազոտությունների վարչության մասնագետ, ավագ մասնագետ, բաժնի պետ, ապա՝ դրամավարկային քաղաքականության վարչության պետ։
 2010 թ. փետրվարի 26-ին ՀՀ Նախագահի հրամանագրով նշանակվել է ՀՀ կենտրոնական բանկի խորհրդի անդամ՝ մինչև 2014 թվականի սեպտեմբերի 1-ը պաշտոնավարման ժամկետով։
 2014 թ. օգոստոսի 30-ին ՀՀ Նախագահի հրամանագրով վերանշանակվել է ՀՀ կենտրոնական բանկի խորհրդի անդամ՝ հինգ տարի ժամկետով։

Ամուսնացած չէ։

Ծանոթագրություններ 

Հայ պետական գործիչներ
ՀՀ ԿԲ խորհրդի անդամներ
1959 ծնունդներ
Սեպտեմբերի 11 ծնունդներ
ՀՊՃՀ շրջանավարտներ